gl en gl gl en gl gl lv gl gl gl pt es gl gl en gl en gl gl gl en gl gl gl gl gl gl gl gl gl it gl gl it gl gl it gl gl gl gl gl es gl gl fr en gl gl gl gl gl en gl gl lv gl gl gl
Fiz Vergara Vilariño | Certame Literario de Vilalba
Data de Nacemento: 15 de abril de 1953 (†18 de xullo de 1997)
Lugar de Nacemento: Santalla de Lóuzara, Samos (Lugo)
Afectado por unha grave doenza, estudou o Bacharelato en Lugo para de seguida volver á súa aldea natal, onde residiu na casa paterna e se dedicou unicamente á literatura. Mais a pesar da súa invalidez non estivo recluído e foron frecuentes as súas saídas na amorosa compañía dos seus pais ou da súa irmá Irene, que con frecuencia lle serviu de rapsodo para os seus poemas, moitas veces premiados e de cotío presentes en recitais.
O seu primeiro libro, prologado por Xesús Alonso Montero, foi Pra vós (1971). Logo saíron Encontro cos tiburós (1973), Orfo de ti en terra adentro (1976), Poeta muiñeiro á deriva (1983), Nos eidos da bremanza (1990, Premio Galicia da Crítica) e Pastora de sorrisos (1993).
Na poesía de Fiz Vergara hai que distinguir dúas etapas, articuladas ó redor do libro "Orfo de ti en terra adentro". Na primeira, Vergara é un poeta inmaturo, cheo iso si de forza, pero bastante inexperto na técnica literaria, de xeito que moitos dos seus poemas quedan falidos. Pero xa "Poeta muiñeiro á deriva" mostra claramente o que se podía esperar del, o cal queda perfectamente confirmado nese grande, fermoso, terrible libro que é "Nos eidos da bremanza". A poesía de Fiz Vergara é áspera e docísima, xentil e arrepiante, e nela brillan as palabras máis gastadas coma se acabasen de ser inventadas para a ocasión. Con razón se ten afirmado que Fiz Vergara Vilariño foi un dos mellores poetas do que se deu en chamar, indebidamente ó noso xuízo porque en realidade non hai tal, o grupo dos novísimos. Fiz Vergara Vilariño morreu en Lóuzara o 18 de xullo de 1997.
Outros datos de interese
Fiz Vergara foi galardoado co Premio Chao Ledo en tres ocasións, co Meigas e Trasgos en sete ocasións, co Begonte en dez ocasións e co Premio da Crítica.
Animal sen Fel - 1994 - Premio Concello de Vilalba de Poesía
Triste Muller María - 1978 - Premio José María Chao Ledo
Elexía en Tempo de Antroido - 1981 - Premio José María Chao Ledo
Sonetos para enche-lo baleiro da túa ausencia - 1986 - Premio José María Chao Ledo
Pastora de Sorrisos - 1989 - Premio José María Chao Ledo
Jesusa Camaño gaña o XLVIII Certame Literario de Vilalba
O Concello de Vilalba fai público o fallo do xurado do XLVIII Certame Literario, do que resultou gañadora Jesusa Camaño Giráldez coa súa obra “As feridas dun amor efémero como preámbulo desta morte
O CONCELLO DE VILALBA PUBLICA AS BASES E ABRE O PRAZO DE PRESENTACIÓN DE TRABALLOS PARA O XLVIII CERTAME LITERARIO
O Concello de Vilalba publicou as bases do XLVIII Premio de Poesía do seu Certame Literario, dotado con 7.000 euros e a publicación da obra.
Xosé Lastra Muruais gaña o premio do Certame Literario de Vilalba
O Certame Literario de Vilalba xa ten gañador este ano. Xosé Lastra Muruais, que vive en Ortigueira, é autor do poemario «Loureiro», elixido polo xurado entre os 71 presentados.
O CONCELLO DE VILALBA
Antigo e señorial, así é o municipio vilalbés, cun rico patrimonio cultural que evidencia a personalidade histórica destas terras. Desde o Paleolítico ate os nosos días, castros, igrexas ou pazos foron levantados por estes lares, testemuñas dun devir do tempo cargado de lendas e historias.
Se algo é coñecido en Vilalba, aparte dos capóns, é a Torre dos Andrade, hogano parador turístico e, dende o século XV, sempiterna testemuña do devir da vila. A actual construción é o resto que se conserva dun castelo sucesor doutra fortaleza de principios do século XIV, época do rei Fernando IV de Castela (1285-1312).
O Capón de Vilalba
Queixo de San Simón da Costa
Pza. da Constitución 1, 27800 Vilalba - Lugo
cultura@vilalba.org - 982 510 305